Da Woody is a Höömspecht, dea bsundas mid sein penetrantn bis varucktn Auftretn auffoit, obaraa wegn sein markantn Lachn. Uaspringlich hoda blaue Fedan ghobt, an rotn Bauch, zwaa Zähnt im Schnobe und ziemlich dicke Haxn. Oba ob de 40-a Joa hoda daunn so ausgschaut, wiara heit no ausschaut: midan rotn Schopf, mid blaue Fedan, an weißn Bauch und an Schnobe ohne Zähnt. Fligln hoda kaane, des san seine Händ mit drei Finga und an Daam.